|  |  |
| --- | --- |
| Številka: 007-213/2024 | |
| Ljubljana, 5. december 2024 | |
| EVA 2024-2570-0079 | |
| GENERALNI SEKRETARIAT VLADE REPUBLIKE SLOVENIJE  gp.gs@gov.si | |
| **ZADEVA: Sklep o določitvi deležev izpolnjevanja obveznosti, za katere morajo proizvajalci električne in elektronske opreme za leto 2024 zagotoviti zbiranje in obdelavo odpadne električne in elektronske opreme – predlog za obravnavo** | | | |
| **1. Predlog sklepov vlade:** | | | |
| Na podlagi prvega odstavka 34. člena Uredbe o odpadni električni in elektronski opremi (Uradni list RS, št. 55/15, 47/16, 72/18, 84/18 – ZIURKOE, 108/20 in 44/22 – ZVO-2) je Vlada Republike Slovenije na … seji … sprejela  SKLEP:  Vlada Republike Slovenije sprejme Sklep o določitvi deležev izpolnjevanja obveznosti, za katere morajo proizvajalci električne in elektronske opreme za leto 2024 zagotoviti zbiranje in obdelavo odpadne električne in elektronske opreme, ter ga objavi v Uradnem listu Republike Slovenije.  Barbara KOLENKO HELBL  GENERALNA SEKRETARKA  Prejmeta:  — Ministrstvo za okolje, podnebje in energijo Republike Slovenije, Langusova ulica 4, 1535 Ljubljana in  — Služba Vlade Republike Slovenije za zakonodajo, Mestni trg 4, 1000 Ljubljana. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Tanja Bolte, generalna direktorica Direktorata za okolje, MOP | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| V skladu z drugim odstavkom 17. člena Uredbe o odpadni električni in elektronski opremi (Uradni list RS, št. 55/15, 47/16, 72/18, 84/18 – ZIURKOE, 108/20 in 44/22 – ZVO-2); v nadaljnjem besedilu: uredba) mora proizvajalec električne in elektronske opreme na svoje stroške zagotavljati zbiranje in obdelavo vse zbrane odpadne električne in elektronske opreme (OEEO). Proizvajalec lahko navedeno obveznost izpolnjuje samostojno ali skupaj z drugimi proizvajalci v skladu s 25. členom uredbe tako, da pristopi k izvajanju skupnega načrta ravnanja z OEEO, s katerim nosilec skupnega načrta v njihovem imenu zagotavlja izpolnjevanje njihove obveznosti iz drugega odstavka 17. člena uredbe (zbiranje in obdelava OEEO). Proizvajalec mora zbiranje in obdelavo OEEO zagotoviti za delež zbrane OEEO, ki je enak njegovemu deležu električne in elektronske opreme (EEO), izraženemu v odstotkih, v skupni količini EEO, ki je bila v Republiki Sloveniji dana na trg v posameznem koledarskem letu, izraženi v odstotkih, in se določi na podlagi 34. člena te uredbe. Deleže OEEO iz četrtega odstavka 17. člena za proizvajalce in deleže OEEO iz drugega odstavka 27. člena za nosilce skupnega načrta za posamezno leto določi Vlada Republike Slovenije s sklepom do 30. septembra tekočega leta, sklep pa se objavi v Uradnem listu Republike Slovenije. Deleži se določijo v odstotkih ob upoštevanju razredov in podrazredov EEO, ki jih proizvajalci dajejo na trg, ob upoštevanju vseh načrtov in skupnih načrtov, vpisanih v evidenco načrtov ravnanja z OEEO, ki jo v okviru registra varstva okolja vodi Ministrstvo za okolje, podnebje in energijo Republike Slovenije. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | DA |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  / | | | |

|  |  |  |
| --- | --- | --- |
| **7.b Predstavitev ocene finančnih posledic pod 40.000 EUR:**  Gradivo ne vpliva na prilive ali odlive iz državnega proračuna. | | |
| **8. Predstavitev sodelovanja z združenji občin:** | | |
| Vsebina predloženega gradiva (predpisa) vpliva na:  – pristojnosti občin,  – delovanje občin,  – financiranje občin. | | NE |
| Gradivo je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije: NE   Gradivo ni tako, da bi ga bilo treba poslati združenjem občin. | | |
| **9. Predstavitev sodelovanja javnosti:** | | |
| Gradivo je bilo predhodno objavljeno na spletni strani predlagatelja: | NE | |
| Tovrstnega gradiva ni potrebno objaviti na spletni strani. | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA | |
| **11. Gradivo je uvrščeno v delovni program vlade:** | NE | |
| mag. Bojan KUMER  minister | | |

**PREDLOG**

**EVA 2024-2570-0079**

Na podlagi prvega odstavka 34. člena Uredbe o odpadni električni in elektronski opremi (Uradni list RS, št. 55/15, 47/16, 72/18, 84/18 – ZIURKOE, 108/20 in 44/22 – ZVO-2) je Vlada Republike Slovenije sprejela

**SKLEP**

**o določitvi deležev izpolnjevanja obveznosti, za katere morajo proizvajalci električne in elektronske opreme za leto 2024 zagotoviti zbiranje in obdelavo odpadne električne in elektronske opreme**

**I**

Deleži izpolnjevanja obveznosti, za katere morajo proizvajalci električne in elektronske opreme ali nosilci skupnih načrtov za leto 2024 zagotoviti zbiranje in obdelavo odpadne električne in elektronske opreme, po posameznih razredih in podrazredih električne in elektronske opreme so:

1. za razred 1 – oprema za toplotno izmenjavo, za nosilce skupnega načrta:

* INTERZERO, d. o. o.: 14,06 odstotka,
* RECIKEL, d. o. o.: 4,22 odstotka,
* SLOPAK, d. o. o.: 14,00 odstotka,
* TRIGANA, d. o. o.: 5,15 odstotka,
* ZEOS, d. o. o.: 62,57 odstotka;

1. za razred 2 – zasloni, monitorji in oprema z zasloni s površino, večjo od 100 cm², za nosilce skupnega načrta:

* INTERZERO, d. o. o.: 6,22 odstotka,
* RECIKEL, d. o. o.: 15,15 odstotka,
* SLOPAK, d. o. o.: 4,24 odstotka,
* TRIGANA, d. o. o.: 4,94 odstotka,
* ZEOS, d. o. o.: 69,45 odstotka;

1. za razred 3 – sijalke, za nosilce skupnega načrta:

* INTERZERO, d. o. o.: 15,82 odstotka,
* RECIKEL, d. o. o.: 5,79 odstotka,
* SLOPAK, d. o. o.: 0,70 odstotka,
* TRIGANA, d. o. o.: 7,03 odstotka,
* ZEOS, d. o. o.: 70,66 odstotka;

1. za razred 4 – velika oprema   
   (katera koli zunanja dimenzija, večja od 50 cm), za nosilce skupnega načrta:

* INTERZERO, d. o. o.: 19,35 odstotka,
* RECIKEL, d. o. o.: 9,32 odstotka,
* SLOPAK, d. o. o.: 2,51 odstotka,
* TRIGANA, d. o. o.: 6,91 odstotka,
* ZEOS, d. o. o.: 61,91 odstotka;

1. za razred 5 – majhna oprema   
   (nobena zunanja dimenzija ni večja od 50 cm), za nosilce skupnega načrta:

* INTERZERO, d. o. o.: 23,65 odstotka,
* RECIKEL, d. o. o.: 9,29 odstotka,
* SLOPAK, d. o. o.: 7,17 odstotka,
* TRIGANA, d. o. o.: 8,19 odstotka,
* ZEOS, d. o. o.: 51,70 odstotka;

1. za razred 6 – majhna oprema za IT in telekomunikacije   
   (nobena zunanja dimenzija ni večja od 50 cm) za nosilce skupnega načrta:

* INTERZERO, d. o. o.: 17,28 odstotka,
* RECIKEL, d. o. o.: 20,33 odstotka,
* SLOPAK, d. o. o.: 8,61 odstotka,
* TRIGANA, d. o. o.: 13,44 odstotka,
* ZEOS, d. o. o.: 40,34 odstotka.

**II**

Skupni deleži nastale in zbrane odpadne električne in elektronske opreme, za katero morajo nosilci skupnih načrtov ravnanja z odpadno električno in elektronsko opremo za leto 2024 zagotoviti zbiranje in obdelavo odpadne električne in elektronske opreme, so za:

* nosilca skupnega načrta INTERZERO, d. o. o.: 18,24 odstotka,
* nosilca skupnega načrta RECIKEL, d. o. o.: 8,70 odstotka,
* nosilca skupnega načrta SLOPAK, d. o. o.: 5,91 odstotka,
* nosilca skupnega načrta TRIGANA, d. o. o.: 6,79 odstotka,
* nosilca skupnega načrta ZEOS, d. o. o.: 60,36 odstotka.

**III**

Ta sklep začne veljati naslednji dan po objavi v Uradnem listu Republike Slovenije.

Št. 007-213/2024

Ljubljana, 5. december 2024

EVA 2024-2570-0079

**Vlada Republike Slovenije**

**dr. Robert GOLOB**

**predsednik**

**OBRAZLOŽITEV**

I UVOD

Pravna podlaga:

Pravna podlaga za določitev deležev izpolnjevanja obveznosti, za katere morajo proizvajalci električne in elektronske opreme za leto 2024 zagotoviti zbiranje in obdelavo odpadne električne in elektronske opreme (OEEO), je prvi odstavek 34. člena Uredbe o odpadni električni in elektronski opremi (Uradni list RS, št. 55/15, 47/16, 72/18, 84/18 – ZIURKOE, 108/20 in 44/22 – ZVO-2; v nadaljnjem besedilu: uredba).

II VSEBINSKA OBRAZLOŽITEV

V skladu z drugim odstavkom 17. člena uredbe mora proizvajalec električne in elektronske opreme (EEO) na svoje stroške zagotavljati zbiranje in obdelavo vse zbrane OEEO. Proizvajalec lahko navedeno obveznost izpolnjuje samostojno ali skupaj z drugimi proizvajalci v skladu s 25. členom uredbe tako, da pristopi k izvajanju skupnega načrta ravnanja z OEEO, s katerim nosilec skupnega načrta v njihovem imenu zagotavlja izpolnjevanje njihove obveznosti iz drugega odstavka 17. člena uredbe (zbiranje in obdelavo OEEO). Proizvajalec mora zbiranje in obdelavo OEEO zagotoviti za delež nastale in zbrane OEEO, ki je enak njegovemu deležu EEO, izraženemu v odstotkih, v skupni količini EEO, ki je bila v Republiki Sloveniji dana na trg v posameznem koledarskem letu, in se določi na podlagi 34. člena uredbe. Deleže OEEO iz četrtega odstavka 17. člena za proizvajalce in deleže OEEO iz drugega odstavka 27. člena za nosilce skupnega načrta za posamezno leto določi Vlada Republike Slovenije s sklepom do 30. septembra tekočega leta, sklep pa se objavi v Uradnem listu Republike Slovenije. Deleži se določijo v odstotkih ob upoštevanju razredov EEO ter vseh načrtov in skupnih načrtov, vpisanih v evidenco načrtov ravnanja z OEEO, ki jo v registru varstva okolja vodi Ministrstvo za okolje, podnebje in energijo Republike Slovenije.

V evidenci načrtov ravnanja z OEEO v registru varstva okolja, ki jo vodi Ministrstvo za okolje, podnebje in energijo Republike Slovenije, je bilo 1. septembra 2024 vpisanih pet skupnih načrtov ravnanja z OEEO nosilcev:

* ZEOS, d. o. o., Šlandrova ulica 4, 1231 Ljubljana Črnuče   
  (v nadaljnjem besedilu: ZEOS, d. o. o),
* INTERZERO d. o. o., Beograjska ulica 4, 1231 Ljubljana  
  (v nadaljnjem besedilu: INTERZERO, d. o. o),
* SLOPAK, družba za ravnanje z odpadno embalažo, d. o. o., Vodovodna cesta 100, 1000 Ljubljana (v nadaljnjem besedilu: SLOPAK, d. o. o.),
* TRIGANA, razvojni inženiring, d. o. o., Tržaška cesta 207, 1000 Ljubljana   
  (v nadaljnjem besedilu: TRIGANA, d. o. o.) in
* RECIKEL, d. o. o., Vevška cesta 52, 1260 Ljubljana Polje   
  (v nadaljnjem besedilu: RECIKEL, d. o. o.).

Podatki o proizvajalcih, ki izpolnjujejo obveznosti v okviru posameznega skupnega načrta ravnanja z OEEO, so bili pridobljeni iz evidence proizvajalcev in pridobiteljev EEO, ki jo v skladu s 44. členom uredbe vodi Ministrstvo za okolje, podnebje in energijo Republike Slovenije, iz evidence skupnih načrtov ravnanja z OEEO in iz podatkov o spremembah skupnih načrtov, ki so jih glede izstopov iz skupnega načrta ali pristopov proizvajalcev k skupnemu načrtu ministrstvu sporočili nosilci skupnih načrtov.

Ministrstvo za okolje, podnebje in energijo Republike Slovenije je 26. avgusta 2024 od Finančne uprave Republike Slovenije pridobilo podatke o količinah EEO, danih na trg v prvi polovici leta 2024, pridobljene v skladu s predpisom, ki ureja okoljsko dajatev za onesnaževanje okolja zaradi nastajanja OEEO. Iz teh podatkov je razvidno, da je bilo v prvem polletju leta 2024 na trg v Republiki Sloveniji danih 28.398.173 kg EEO:

|  |  |
| --- | --- |
| **RAZRED EEO** | **SKUPNA MASA (kg)** |
| **1** – **Oprema za toplotno izmenjavo** | **6.023.533** |
| **2** – **Zasloni, monitorji in oprema z zasloni, katerih površina je večja od 100 cm²** | **1.260.635** |
| **3** – **Sijalke** | **143.740** |
| **4** – **Velika oprema (katera koli zunanja dimenzija večja od 50 cm)** | **15.799.452** |
| **5** – **Majhna oprema (nobena zunanja dimenzija ni večja od 50 cm)** | **4.547.432** |
| **6** – **Majhna oprema za IT in telekomunikacije (nobena zunanja dimenzija ni večja od 50 cm)** | **623.381** |
| **SKUPAJ** | **28.398.173** |

Ministrstvo za okolje, podnebje in energijo Republike Slovenije je na podlagi navedenih podatkov z dodatnimi analizami izračunalo deleže EEO, dane na trg, izražene v odstotkih, proizvajalcev, ki izpolnjujejo svoje obveznosti glede ravnanja z OEEO v okviru posameznega skupnega načrta. Ob upoštevanju količin EEO, ki so jo za lastno uporabo pridobili ali uvozili končni uporabniki, so bili za posamezne skupne načrte ravnanja z OEEO izračunani normalizirani deleži EEO, dane na trg, ki so v skladu s četrtim odstavkom 17. člena uredbe hkrati tudi deleži izpolnjevanja obveznosti proizvajalcev oziroma nosilcev skupnih načrtov glede zagotavljanja zbiranja in obdelave OEEO.

Posamezni nosilec skupnega načrta ravnanja z OEEO mora tako za leto 2024 zagotoviti zbiranje in obdelavo za naslednje deleže nastale in zbrane OEEO:

|  |  |
| --- | --- |
| **Nosilec skupnega načrta** | **%** |
| Interzero, d. o. o. | 18,24 % |
| Recikel, d. o. o. | 8,70 % |
| Slopak, d. o. o. | 5,91 % |
| Trigana, d. o. o. | 6,79 % |
| Zeos, d. o. o. | 60,36 % |
| **SKUPAJ:** | **100,00 %** |

Deleži izpolnjevanja obveznosti po posameznih razredih EEO za posamezne nosilce skupnih načrtov ravnanja z OEEO za leto 2024 so:

|  |  |  |  |  |  |  |
| --- | --- | --- | --- | --- | --- | --- |
| **RAZRED EE OPREME** | **NOSILCI SKUPNIH NAČRTOV RAVNANJA Z OEEO** | | | | |  |
| **Interzero,**  **d. o. o.** | **Recikel,**  **d. o. o.** | **Slopak,**  **d. o. o.** | **Trigana,**  **d. o. o.** | **Zeos,**  **d. o. o.** | **VSOTA** |
| **1 – Oprema za toplotno izmenjavo** | **14,06 %** | **4,22 %** | **14,00 %** | **5,15 %** | **62,57 %** | **100,00 %** |
| **2 – Zasloni, monitorji in oprema z zasloni, katerih površina je večja od 100 cm²** | **6,22 %** | **15,15 %** | **4,24 %** | **4,94 %** | **69,45 %** | **100,00 %** |
| **3 – Sijalke** | **15,82 %** | **5,79 %** | **0,70 %** | **7,03 %** | **70,66 %** | **100,00 %** |
| **4 – Velika oprema  (katera koli zunanja dimenzija večja od 50 cm)** | **19,35 %** | **9,32 %** | **2,51 %** | **6,91 %** | **61,91 %** | **100,00 %** |
| **5 ─ Majhna oprema  (nobena zunanja dimenzija ni večja od 50 cm)** | **23,65 %** | **9,29 %** | **7,17 %** | **8,19 %** | **51,70 %** | **100,00 %** |
| **6 – Majhna oprema za IT in telekomunikacije  (nobena zunanja dimenzija ni večja od 50 cm)** | **17,28 %** | **20,33 %** | **8,61 %** | **13,44 %** | **40,34 %** | **100,00 %** |